钦定古今图书集成/明伦汇编/氏族典/第613卷 > 《廖用贤尚友录》 > 豆卢毓
## 钦定古今图书集成/明伦汇编/氏族典/第613卷 > 《廖用贤尚友录》 > 豆卢毓

按《隋书豆卢𪟝传》：“𪟝子毓，字道生，少英果，有气节。汉
王谅出镇并州，毓以妃兄为王府主簿。炀帝即位，征
谅入朝。谅谋发兵作乱，毓苦谏不从。时谅司马皇甫
诞前以谏，谅被囚，毓于是出诞，与之协计，闭城拒谅。
谅袭击之。毓至西门，守兵皆并州人，素识谅，即开门
纳之，毓遂见害，时年二十八。及谅平，赠大将军，封正”
义县公，谥曰愍。子愿师嗣，寻拜仪同三司。大业初，行
新令，五等并除，改封雍丘愍侯，复以愿师承袭。大业
末，授千牛左右。